|  |  |
| --- | --- |
| **NAZIV OBVEZNIKA:** | **SPECIJALNA BOLNICA ZA MEDIDINSKU REHABILITACIJU VARAŽDINSKE TOPLICE** |
| **BROJ RKP-A:** | **40746** |
| **SJEDIŠTE OBVEZNIKA:** | **VARAŽDINSKE TOPLICE** |
| **MATIČNI BROJ:** | **003325334** |
| **ADRESA SJEDIŠTA OBVEZNIKA:** | **TRG SV.MARTINA 1** |
| **OIB:** | **68425903637** |
| **RAZINA:** | **31** |
| **RAZDJEL:** | **000** |
| **ŠIFRA DJELATNOSTI PREMA NKD-U 2** | **8610-DJELATNOST BOLNICA** |
| **ŠIFRA ŽUPANIJE** | **5** |
| **ŠIFRA GRADA/OPĆINE** | **04731** |

# BILJEŠKE UZ FINANCIJSKE IZVJEŠTAJE

# za razdoblje od 01. siječnja do 31. ožujka 2025. godine

# 1. UVOD

Prema Zakonu o proračunu (NN 144/21.) i Pravilniku o financijskom izvještavanju u proračunskom računovodstvu (NN 3/15, 93/15, 135/15, 2/17, 38/17, 112/18, 126/19, 145/20, 32/21, 37/22, 52/25.) propisana je obveza sastavljanja financijskih izvještaja i Bilješki uz financijske izvještaje.

Za razdoblje od 01. siječnja do 31. ožujka 2025. godine sastavljeni su financijski izvještaji Specijalne bolnice za medicinsku rehabilitaciju Varaždinske Toplice koji se sastoje od:

* Izvještaj o prihodima i rashodima, primicima i izdacima, obrazac PR-RAS,

Specijalna bolnica obavlja djelatnosti bolničke i specijalističko-konzilijarne zdravstvene zaštite iz područja fizikalne medicine i rehabilitacije.

U okviru djelatnosti bolničke i specijalističko-konzilijarne zdravstvene zaštite iz područja fizikalne medicine i rehabilitacije, pojedine djelatnosti specijalističko-konzilijarnog liječenja, kao i nezdravstvene djelatnosti koje se u manjem opsegu ili uobičajeno obavljaju uz djelatnost bolničke i specijalističko-konzilijarne zdravstvene zaštite, određuju se rješenjem Ministarstva zdravstva.

Specijalna bolnica za medicinsku rehabilitaciju Varaždinske Toplice može obavljati znanstveno-nastavnu djelatnost uz suglasnost Ministarstva zdravstva.

Osim osnovne djelatnosti Specijalna bolnica pruža zdravstvene usluge u turizmu, obavlja djelatnost ugostiteljstva, turizma i trgovine, odnosno poslove za koje ima odobrenje sukladno posebnom propisu.

Upravljačka struktura i druga stalna tijela upravljanja Bolnicom utvrđena su Statutom Bolnice i drugim zakonskim propisima i čine ih: Upravno vijeće, ravnatelj, zamjenik ravnatelja, pomoćnik ravnatelja za kvalitetu zdravstvene zaštite, pomoćnik ravnatelja za sestrinstvo-glavna sestra bolnice, Voditelji odjela, Stručno vijeće, Stručni kolegiji, Etičko povjerenstvo, Povjerenstvo za lijekove i Povjerenstvo za kvalitetu.

Sredstva za rad i poslovanje Bolnica stječe iz proračuna – financijskog plana (Ugovorom s Hrvatskim zavodom za zdravstveno osiguranje, Ugovorom s Ministarstvom zdravstva i socijalne skrbi, Ugovorima s Ministarstvom obitelji, branitelja i međugeneracijske solidarnosti, te od drugih tijela državne vlasti koji se na osnovi Zakona financiraju iz državnog proračuna, Ugovorom s jedinicom područne (regionalne) samouprave, Ugovorom s jedinicom lokalne samouprave, direktnom prodajom zdravstvenih, turističkih i ugostiteljskih usluga fizičkim i pravnim osobama, te iz drugih izvora na način i pod uvjetima utvrđenim važećim zakonskim propisima).

Dužnost ravnatelja Specijalne bolnice za medicinsku rehabilitaciju Varaždinske Toplice obnaša Denis Kovačić, dr. med. spec. Odlukom Upravnog vijeća od 25.02.2022. godine.

# 2. BILJEŠKE UZ OBRAZAC PR-RAS „IZVJEŠTAJ O PRIHODIMA I RASHODIMA, PRIMICIMA I IZDACIMA“ ZA RAZDOBLJE OD 1. SIJEČNJA DO 31. OŽUJKA 2025. GODINE

**Šifra – 63 – Pomoći iz inozemstva i od subjekata unutar općeg proračuna –** u prvom kvartalu poslovne 2025. godine ostvarene su pomoći u ukupnom iznosu od 93.183,31 eura, što predstavlja smanjenje od 22,30 % odnosno 26.723,43 eura u usporedbi s istim razdobljem prethodne, 2024. godine.

U poslovnoj 2025. godini zabilježen je porast sredstava dobivenih od Hrvatskog zavoda za zapošljavanje za financiranje plaća pripravnika medicinske struke te povećanje sredstava iz fondova Europske unije za sufinanciranje troškova projekta *Unapređenje kvalitete smještaja i sadržaja hotela Minerva*.

Istodobno je evidentirano smanjenje pomoći iz EU fondova za financiranje plaća pripravnika medicinske struke, što je posljedica manjeg broja pripravnika koji se financiraju iz navedenih sredstava.

Također, tijekom 2025. godine ostvarene su refundacije za dežurstva, koje u istom razdoblju prethodne godine nisu bile evidentirane.

Unutar ove grupe prihoda evidentirane su promjene u odnosu na isto razdoblje prethodne godine na slijedećim pozicijama:

* ***634 – pomoći od izvanproračunskih korisnika*** – evidentirano povećanje za 30,90% ili za 1.432,90 eura u odnosu na isto razdoblje prethodne godine. U poslovnoj 2025. godini dobiveno više pomoći Hrvatskog zavoda za zapošljavanje za financiranje plaća pripravnika zdravstvene struke – više pripravnika čije su plaće financirane iz navedenog izvora.
* ***636 – pomoći proračunskim korisnicima iz proračuna koji im nije nadležan*** – evidentirano smanjenje za 95,50% ili za 26.578,73 eura u odnosu na isto razdoblje prethodne godine.

***6361 – Tekuće pomoći proračunskim korisnicima iz proračuna koji im nije nadležan*** –Iz Državnog proračuna evidentirana su sredstva u iznosu 1.244,52 eura za dežurstvo djelatnice bolnice (na specijalizaciji u KBC Zagreb). U istom razdoblju prethodne godine nema evidentiranih sredstava.

***6362 – Kapitalne pomoći proračunskim korisnicima iz proračuna koji im nije nadležan*** – u istom razdoblju poslovne 2024. godine evidentirana je refundacija sredstava Ministarstva zdravstva na temelju sklopljenog ugovora o dodjeli potpore male vrijednosti za projekt „Unaprjeđenje i podizanje kvalitete pružanja zdravstvenih usluga u zdravstvenom turizmu u Specijalnoj bolnici Varaždinske Toplice u iznosu od 27.823,25 eura – nabavljena medicinska oprema (aparati za limfnu drenažu, stabilometrijska platforma te multifunkcionalni aparat za elektroterapiju s ultrazvukom). Poslovne 2025. godine nema evidentiranih primljenih pomoći.

***638*** – ***pomoći temeljem prijenosa EU sredstava*** – evidentirano smanjenje za 1,80% ili za 1.577,60 eura u odnosu na prethodnu godinu.

***6381 – Tekuće pomoći temeljem prijenosa EU sredstava*** – evidentirano smanjenje za 47,60% ili za 39.341,89 eura, a odnosi se na sredstva za financiranje plaća pripravnika medicinske struke (prethodne godine bilo više pripravnika kojima je plaća financirana iz navedenog izvora).

***6382 – Kapitalne pomoći temeljem prijenosa EU sredstava*** –evidentirano povećanje za 792,60% ili za 37.764,29 eura u odnosu na isto razdoblje prethodne godine. U poslovnoj 2024. godini evidentirane su pomoći temeljem prijenosa povrata u iznosu 4.764,68 eura prvotno uskraćenih EU sredstava temeljem Odluke o nepravilnosti u postupku javne nabave stručnog nadzora, dok se u poslovnoj 2025. godini evidentirani prihodi odnose na doznačena sredstva iz Fondova EU za sufinanciranje projekta „Unapređenje kvalitete smještaja i sadržaja hotela Minerva“ u iznosu 42.528,97 eura.

**Šifra – 64 – Prihodi od imovine** – ostvareni u iznosu 1.456,67 eura, veći su u odnosu na isto razdoblje prethodne godine za 168,80 % ili za 914,82 eura. Na poziciji ***6413 – kamate na oročena sredstva i depozite po viđenju*** - naplaćen je veći iznos na ime kamata po žiro računima za 133,90% ili za 620,53 eura (Bolnica koristi odobreni Cash pool u manjem iznosu nego prethodne godine, te je prihod na ime kamata stoga veći), na poziciji ***6414 – prihodi od zateznih kamata*** - evidentirano manje naplaćenih prihoda na ime kamata po sudskim sporovima za 33,20% ili za 26,03 eura, dok je na poziciji ***6416 – prihodi od dividendi*** evidentiran iznos od 320,32 eura, prethodne godine nismo imali prihoda od dividendi.

**Šifra – 65 – Prihodi od upravnih i administrativnih pristojbi, pristojbi po posebnim propisima i naknada** – ostvareni su u iznosu 785.089,18 eura, veći su u odnosu na isto razdoblje prethodne 2024. godine za 9,70% ili za 69.519,62 eura. Rezultat povećanja je bolje punjenje bolničkih kapaciteta što utječe i na ostvarenje boljih prihoda.

**Šifra – 66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima –** ostvareni su u iznosu 905.696,58 eura i manji su za 25,30% ili za 307.159,87 eura u odnosu na prethodnu godinu.

* ***661 – prihodi od prodaje proizvoda i robe te pruženih usluga*** – evidentirano je smanjenje za 26,30% ili za 318.529,96 eura. Glavni razlog smanjenja jest činjenica da je objekt **Minerva** zatvoren s danom 28. veljače poslovne godine zbog izvođenja radova na projektu „Unapređenje kvalitete smještaja i sadržaja hotela Minerva“, što je izravno utjecalo na smanjenje prihoda u promatranom razdoblju.
* ***663 – donacije od pravnih i fizičkih osoba izvan općeg proračuna i povrat donacija po protestiranim jamstvima*** – evidentiran iznos od 11.370,09 eura odnosi se na primljene donacije trgovačkih društava za pokriće troškova stručnih edukacija radnika bolnice (sudjelovanja na kongresima, seminarima i tečajevima) te na primljene donacije za potrošni medicinski materijal. U istom razdoblju prethodne godine nije evidentiran prihod od donacija.

**Šifra – 67 – Prihodi od nadležnog proračuna i od HZZO-a na temelju ugovornih obveza** – ostvareni su u ukupnom iznosu od 3.926.628,37 eura, veći su u odnosu na isto razdoblje prethodne 2024. godine za 8,50% ili za 306.528,69 eura.

* ***671 –*** ***prihodi iz nadležnog proračuna za financiranje redovne djelatnosti proračunskih korisnika -(Decentralizirana sredstva i sredstva iznad zakonskog standarda)*** oprihodovana su u ukupnom iznosu od 198.527,86 eura za financiranje otplate zajmova po dugoročnim kreditima za energetsku obnovu objekata bolnice. U istom razdoblju prethodne godine nema evidentiranih prihoda iz decentralizacije.
* ***673 - prihodi od HZZO-a na temelju ugovornih obveza*** - oprihodovani su u većem iznosu u odnosu na prethodnu 2024. godinu za 3,00% ili za 108.000,83 eura. Spomenuto povećanje rezultat je većeg iznosa dodijeljenih limitiranih sredstava u poslovnoj 2025. godini te boljeg izvršenja ugovornih obveza.

**Šifra – 68 – Kazne, upravne mjere i ostali prihodi** – evidentirano smanjenje za 49,40% ili za 526,68 eura. Evidentirano je manje prihoda od popusta i rabata od trgovačkih društva.

**Šifra – 311 – Plaće (bruto**) – ukupni troškovi u poslovnoj 2025. godini iznose 3.925.512,15 eura, što predstavlja povećanje od 13,90 % odnosno 480.450,25 eura u odnosu na prethodnu, 2024. godinu.

Povećanje ukupnih troškova prvenstveno je rezultat rasta koeficijenata za sva radna mjesta, s primjenom od 1. ožujka 2024. godine, kao i promjena u broju i strukturi zaposlenih.

Unatoč navedenom porastu troškova, u 2025. godini zabilježen je pad ukupnog broja zaposlenih. Naime, dok je na isti dan u 2024. godini bilo zaposleno 703 djelatnika, u 2025. godini taj broj iznosi 676, što predstavlja smanjenje za 27 zaposlenih.

S obzirom na navedene promjene, usporedba troškova plaća s istim razdobljem prethodne godine nije u potpunosti reprezentativna, budući da je na porast mase plaća značajno utjecalo povećanje koeficijenata, dok je istovremeno došlo do smanjenja broja zaposlenih.

**Šifra – 312 – Ostali rashodi za zaposlene –** Ukupni troškovi u promatranom razdoblju iznose 114.488,71 eura, što predstavlja smanjenje od 4,60 % u odnosu na prethodnu, 2024. godinu.

Smanjenje ukupnih troškova ponajprije je rezultat manjeg broja zaposlenih, što se odrazilo na većinu stavki koje se odnose na prava iz radnog odnosa. Unatoč ukupnom padu, u poslovnoj 2025. godini zabilježen je rast izdataka za jubilarne nagrade, kao i za pomoći u posebnim situacijama poput smrti, bolovanja i slično. S druge strane, na stavkama poput uskrsnica, potpore za novorođeno dijete te otpremnina evidentirano je smanjenje izdataka u odnosu na prethodnu godinu.

Ovakva kretanja ukazuju na promjene u broju i strukturi radne snage.

**Šifra – 313 – Doprinosi na plaće** – rashodi ostvareni u iznosu 581.788,72 eura veći su za 15,00% ili za 75.676,74 eura u odnosu na isto razdoblje prethodne godine – posljedično prati rast bruto plaća, a isplaćeni su sukladno važećim Zakonskim propisima.

**Šifra – 321 – Naknade troškova zaposlenima –** Ukupni troškovi u poslovnoj 2025. godini ostvareni su u iznosu od 211.700,11 eura, što predstavlja smanjenje od 9,20 % odnosno 21.565,91 eura u odnosu na isto razdoblje prethodne godine. Ovo smanjenje ponajprije je rezultat manjeg broja službenih putovanja zaposlenika, kao i smanjenih naknada za prijevoz na posao i s posla, što je izravno povezano s padom broja zaposlenih. Također, u usporedbi s prethodnom godinom, smanjen je i broj stručnih usavršavanja, čime je dodatno pridonijeto ukupnom smanjenju troškova. Navedena racionalizacija troškova provedena je u skladu s odlukom Uprave bolnice da se, zbog izvođenja radova na projektu „*Unapređenje kvalitete smještaja i sadržaja hotela Minerva“* te očekivanog pada prihoda tijekom radova, svi operativni izdaci svedu na minimalnu razinu.

**Šifra – 322 – Rashodi za materijal i energiju** Ukupni troškovi u promatranom razdoblju iznose 618.603,15 eura, što predstavlja smanjenje od 27,60 % odnosno 236.338,55 eura u odnosu na isto razdoblje prethodne, 2024. godine. Smanjenje ukupnih troškova primarno je rezultat nižih izdataka za materijal i sirovine, što je izravna posljedica zatvaranja objekta Minerva s danom 28. veljače 2025. godine. Budući da tijekom tog razdoblja nije bilo korisnika smještajnih usluga, troškovi živežnih namirnica, kao i nabavne vrijednosti robe za trgovine, znatno su umanjeni.

Osim toga, zabilježeni su i manji troškovi za materijal potreban za tekuće i investicijsko održavanje, što je dodatno doprinijelo ukupnom smanjenju troškova u ovoj kategoriji.

S druge strane, evidentiran je rast izdataka za energente.

Ovakva kretanja potvrđuju učinak privremenog zatvaranja objekta na operativne troškove i odražavaju ciljano upravljanje resursima u uvjetima smanjene poslovne aktivnosti.

**Šifra – 323 – Rashodi za usluge –** ukupni troškovi u promatranom razdoblju iznose 485.231,23 eura, što predstavlja smanjenje od 0,60 % odnosno 2.905,69 eura u odnosu na isto razdoblje prethodne, 2024. godine. Smanjenje troškova ponajprije je evidentirano na stavkama koje se odnose na usluge tekućeg i investicijskog održavanja, usluge promidžbe i informiranja, računalne usluge te zakupnine i najamnine. S druge strane, porast troškova zabilježen je kod komunalnih usluga (voda, odvoz otpada, deratizacija i dezinsekcija), usluga telefona, pošte i prijevoza, kao i kod zdravstvenih, veterinarskih te intelektualnih usluga.

Ukupno gledano, blago smanjenje ukupnih rashoda rezultat je uravnoteženja između racionalizacije pojedinih usluga i porasta troškova u drugim kategorijama, što odražava prilagodbu poslovanja aktualnim potrebama i tržišnim uvjetima.

**Šifra – 325 – Rashodi lijekova i potrošnog medicinskog materijala –** ukupni troškovi za lijekove i potrošni medicinski materijal u poslovnoj 2025. godini iznose 114.251,00 eura.

U prethodnoj, 2024. godini, ovi rashodi iskazivali su se unutar skupine konta 322, dok je primjenom novog Pravilnika uvedena posebna skupina konta (325) za praćenje troškova lijekova i potrošnog medicinskog materijala, čime je omogućena preciznija evidencija i analiza.

Analizom ukupnih troškova za lijekove i potrošni medicinski materijal u istom razdoblju prethodne godine, kada su iznosili 113.941,91 eura, utvrđeno je povećanje od 0,27 % odnosno 309,09 eura.

Ovaj blagi rast prvenstveno se može pripisati promjenama u strukturi korisnika koje bolnica zbrinjava. Naime, različita dijagnostička i terapijska profilacija pacijenata može uvjetovati povećanu potrošnju određenih vrsta lijekova i medicinskog materijala, neovisno o ukupnom broju korisnika.

**Šifra – 329 – Ostali nespomenuti rashodi poslovanja** – ukupni troškovi u ovoj kategoriji bilježe smanjenje u odnosu na isto razdoblje prethodne godine za 40,40 %, odnosno za 50.613,24 eura.

Najveće smanjenje evidentirano je na sljedećim stavkama:

* troškovi reprezentacije, koji su manji za 59,40 %, što se odnosi ponajprije na smanjeno ugošćavanje poslovnih partnera,
* naknade za rad članova Upravnog vijeća, koje bilježe pad od 14,90 %, a razlog je neimenovanje predstavnika Ministarstva zdravstva (trenutno je jedan član manje u sastavu),
* troškovi sudskih postupaka, koji ove godine nisu evidentirani, dok je prethodne godine plaćena naknada za privremenog zastupnika u jednom sudskom predmetu,
* ostali nespomenuti rashodi poslovanja, koji su manji za 48,90 %, a odnose se na rashode poput cvjećarskih usluga, komunalne naknade, naknade za uređenje i korištenje voda te provizije kartičarskim kućama.

Smanjenje navedenih troškova rezultat je dvaju ključnih čimbenika: djelomično proizlazi iz odluke Uprave o racionalizaciji poslovanja kojom se odobravaju samo nužne i neophodne nabavke, a djelomično iz činjenice da je objekt Minerva zatvoren zbog radova na unaprjeđenju kvalitete smještaja i sadržaja. Zbog toga je, primjerice, značajno smanjen trošak provizija kartičarskim kućama, s obzirom na to da u objektu nema naplate usluga.

**Šifra – 342 – Kamate za primljene kredite i zajmove** – ukupni troškovi iznose 23.717,68 eura, što je smanjenje od 14,40% ili 3.988,67 eura u odnosu na isto razdoblje prethodne 2024. godine. Ovo smanjenje odnosi se na redovne kamate po okvirnom Cash pool kreditu i investicijskim kreditima (Zagrebačka banka i HBOR). Smanjenje je rezultat otplate glavnice, čime se proporcionalno smanjuju i kamate, kao i manjeg korištenja okvirnog Cash pool kredita, što je također dovelo do nižih kamata.

**Šifra – 343 – Ostali financijski rashodi** – U odnosu na isto razdoblje prethodne, 2024. godine, ukupni troškovi bilježe smanjenje od 6,50 %, odnosno 664,86 eura.

Ovo smanjenje prvenstveno je rezultat nižih troškova bankarskih usluga i usluga platnog prometa, kao i smanjenja negativnih tečajnih razlika koje su utjecale na smanjenje ukupnih troškova u ovoj kategoriji.

S druge strane, zabilježen je porast troškova zateznih kamata, koji se odnose na zakašnjela plaćanja prema dobavljačima lijekova i potrošnog medicinskog materijala. Iako se s dobavljačima nastoje pregovarati uvjeti za otpis tih kamata, kod određenih partnera to više nije moguće jer nisu skloni pregovorima o otpisu kamate, čime su nastali dodatni troškovi.

**Šifra – 372 – Ostale naknade građanima i kućanstvima iz proračuna** – Ostvareni trošak iznosi 836,19 eura, što je isti iznos kao i prethodne godine. Trošak se odnosi na stipendije za djecu preminulih radnika. Trenutno pravo na stipendiju ostvaruje troje djece, što je isto kao i prethodne godine.

**Šifra – 9661 - Obračunati prihodi od prodaje proizvoda i robe i pruženih usluga-nenaplaćeni** – U tekućoj godini prihodi su povećani za 52,70% ili 162.073,720 eura, te ukupno iznose 469.474,46 eura. Veći obračunati prihodi od prodaje i usluga rezultat su još uvijek neplaćenih faktura ispostavljenih na osobno zaduženje, trgovačka društva ili treće osobe, a naplata se očekuje u skladu s uvjetima dospijeća. Na obračunatim prihodima evidentiraju se i potraživanja koja su već utužena, ali do sada nisu naplaćena. Dodatno, iskazani su obračunati prihodi temeljem podnijetih ZNS-ova (ZNS 4 i ZNS 5) za izvršene radove i usluge na projektu „Unapređenje kvalitete smještaja i sadržaja hotela Minerva“. Ova situacija ukazuje na postojeće nesrazmjere između obračunatih prihoda i stvarne naplate, pri čemu se naplata očekuje u valuti dospijeća, uključujući naplatu utuženih potraživanja.

**Šifra – 9673 – obračunati prihodi od HZZO-a na temelju ugovornih obveza** – Ukupna potraživanja iznose 60.489,16 eura, što predstavlja smanjenje od 22,00%. Unutar ove skupine iskazuju se potraživanja od HZZO-a temeljem ugovornih obveza za osnovno osiguranje, zaštitu zdravlja na radu te INO osiguranike.

**Šifra – 721 – Prihod od prodaje građevinskih objekata** – prethodne godine evidentiran iznos od 56,52 eura koji se je odnosio na otplatu stanova. Budući da su u tijeku poslovne 2024. godine svi stanovi otplaćeni u poslovnoj 2025. godini nema evidentiranih prihoda s ove osnove.

**Šifra – 412 – Nematerijalna imovina** – bilježe povećanje za 4,40% ili za 347,75 eura. Obnovljen pristup bazi medicinske dokumentacije u elektronskom obliku 'UpToDate Anywhere", te naknada za održavanje postojećih licenci kao i prethodne godine. Povećanje se očituje u dodatnoj licenci za rad.

**Šifra – 422 – Postrojenja i oprema** – u odnosu na prethodnu, 2024. godinu, evidentirano je smanjenje od 84,90 %, odnosno 69.548,51 eura. Ovo smanjenje rezultat je nabave samo nužne i neophodne opreme u sklopu racionalizacije troškova.

U poslovnoj 2025. godini, nabavljena je sljedeća oprema:

* Bar kod pisač za laboratorij,
* 2 kartotečna ormara za jedinicu za centralno naručivanje,
* Noćni ormarići i madraci za bolesničke sobe u objektu Terme,
* Stolna pila za potrebe tehničke službe, kao dio opreme za održavanje i zaštitu.

Prethodne godine, u istom razdoblju, nabavljena je razna medicinska oprema, kao i uređaji, strojevi i oprema za ostale namjene. U tekućoj poslovnoj godini, nabavka ovih stavki bit će ograničena na prioritetne potrebe, a sredstva za nabavu refundirati će iz decentraliziranih sredstava te sredstava iznad zakonskog standarda, koja su osigurana od strane Ministarstva zdravstva i Varaždinske županije. Trenutno se provode postupci nabave ili se očekuje isporuka ugovorene opreme.

**Šifra – 423 – Prijevozna sredstva** – prethodne godine nabavljeno je novo službeno vozilo budući da raspoloživa vozila nisu zadovoljavala potrebe svih zaposlenika bolnice zbog odlazaka na edukacije, seminare i druge službene obveze u iznosu 33.707,19 eura. Poslovne godine zbog racionalizacije poslovanja i ušteda nećemo nabavljati nova prijevozna sredstva.

**Šifra – 426 – Ulaganje u računalne programe** – u odnosu na poslovnu 2024. godinu bilježi se smanjenje za 98,50% ili za 9.850,00 eura. U poslovnoj 2024. godini završena je implementacije ljekarničkog programa sa odjelnim skladištima (za praćenje lijekova i potrošnog medicinskog materijala), dok je u poslovnoj 2025. godini evidentiran modul za prijavu zaraznih bolesti.

**Šifra – 451 – Dodatna ulaganja na građevinskim objektima –** u poslovnoj 2025. godini evidentirani su troškovi po projektu „Unapređenje kvalitete smještaja i sadržaja hotela Minerva“. U istom razdoblju prethodne godine nismo imali izvršenje u ovoj skupini rashoda.

**Šifra – 54 – Izdaci za otplatu glavnice primljenih kredita i zajmova** – iznose 195.461,97 eura, manji su u odnosu na isto razdoblje prethodne godine za 37,20% ili za 115.698,70 eura. Na otplatu glavnice prema HBOR-u evidentiran je iznos od 118.891,12 eura kao i prethodne godine, dok je na otplatu glavnice prema poslovnoj Zagrebačkoj banci evidentiran iznos od 76.570,85 eura. Smanjenje se očituje u izdacima za otplatu kratkoročnog kredita cash poola za koji u ovoj godini nemamo evidentiranu otplatu, odnosno isti se samo povećava.

### Tablica 1. Struktura ukupnih prihoda i primitaka, rashoda i izdataka I-III 2024.-2025. godine

|  |  |  |  |  |  |
| --- | --- | --- | --- | --- | --- |
| **Razred** | **A) Prihodi i primici** | **I-III 2024.** | | **I-III 2025.** | |
| **Iznos** | **Struktura** | **Iznos** | **Struktura** |
| 6 | Prihodi poslovanja | 5.670.040,22 | 100,00 | 5.712.593,37 | 100,00 |
| 7 | Prihodi od nefinancijske imovine | 56,52 | 0,00 | 0 | 0,00% |
| 8 | Primici i izdaci | 0,00 | 0,00 | 0,00 | 0,00% |
| **Ukupni prihodi** | | **5.670.096,74** | **100,00** | **5.712.593,37** | **100** |
| **Razred** | **B) Rashodi i izdaci** | **Iznos** | **Struktura** | **Iznos** | **Struktura** |
| 3 | Rashodi poslovanja | 5.811.590,99 | 92,89 | 6.160.417,46 | 85,27 |
| 4 | Rashodi za nabavu nefinancijske imovine | 133.541,17 | 2,13 | 868.462,13 | 12,02 |
| 5 | Izdaci za financijsku imovinu i otplatu zajmova | 311.160,67 | 4,97 | 195.461,97 | 2,71 |
| **Ukupni rashodi** | | **6.256.292,83** | **100,00** | **7.224.341,56** | **100,00** |
| **Višak/manjak prihoda nad rashodima i izdacima** | | **-586.196,09** |  | **-1.511.748,19** |  |

# 3. Primljeni krediti i zajmovi

Tablica 1. Primljeni krediti, zajmovi te otplate

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Red. br.** | **Vrsta kredita i zajmova** | **Naziv pravne osobe** | **Ugovorena valuta i iznos** | **Stanje kredita i zajma 01.01.2025.** | **Otplate glavnice** | **Primljeni krediti i zajmovi u tekućoj godini** | **Stanje kredita i zajma**  **31.03.2025.** | **Revalor. / tečajne razlike u tekućoj godini** | **Datum sklapanja kredita i zajma** | **Datum dospijeća kredita i zajma** |
| **1** | Tuzemni kratkoročni krediti i zajmovi | Zagrebačka banka | 1.000.000 € | 132.322,72 € | 0,00 € | 416.996,25 € | 549.318,97 € | 0,00 | 20.10.2024. | 21.10.2025. |
| **UKUPNO** |  | **132.322,72 €** | **0,00 €** | **416.996,25 €** | **549.318,97 €** |  | | |
| **2** | Tuzemni dugoročni krediti i zajmovi | Hrvatska banka za obnovu i razvitak | **2.745.785,37 EUR** | 1.815.058,00 € | 43.215,67 € | 0,00 | 1.771.842,33 € | 0,00 | 28.06.2019 | 30.04.2035 |
| Hrvatska banka za obnovu i razvitak | **3.407.120,92**  **EUR** | 2.686.383,77 € | 65.521,56 € | 0,00 | 2.620.862,21 € | 0,00 | 28.06.2019 | 31.03.2035 |
| Hrvatska banka za obnovu i razvitak | **552.391,48**  **EUR** | 426.462,77 € | 10.153,89 € | 0,00 | 416.308,88 € | 0,00 | 28.06.2019 | 30.04.2035 |
| Zagrebačka banka | **1.327.228,08 EUR** | 1.020.944,04 € | 25.523,62 € | 0,00 | 995.420,42 € | 0,00 | 04.07.2019 | 31.12.2034 |
| Zagrebačka banka | **2.654.452,70 EUR** | 2.348.169,32 € | 51.047,23 € | 0,00 | 2.297.122,09 € | 0,00 | 23.07.2020 | 30.04.2036 |
| **UKUPNO** |  | **8.297.017,90 €** | **195.461,97 €** | **0,00** | **8.101.555,93 €** |  | | |
| **UKUPNO (1+2)** | | |  | **8.429.340,62 €** | **195.461,97 €** | **416.996,25 €** | **8.650.874,90 €** |
| **3** | Inozemni kratkoročni krediti i zajmovi |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **UKUPNO** |  | **0,00** | **0,00** | **0,00** | **0,00** |  | | |
| **4** | Inozemni dugoročni krediti i zajmovi |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **UKUPNO** |  | **0,00** | **0,00** | **0,00** | **0,00** |  | | |
| **UKUPNO (3+4)** | | |  | **0,00** | **0,00** | **0,00** | **0,00** |
| **UKUPNO (1+2+3+4)** | | |  | **8.429.340,62 €** | **195.461,97 €** | **416.996,25 €** | **8.650.874,90 €** |

Varaždinske Toplice, 10.04.2025.

***Broj: 04-161/2-2025.***

*Osoba za kontakt: Voditeljica odjela za financijske poslove, Spomenka Sakač, 042/633-384.*

Ravnatelj:

Denis Kovačić, dr. med. spec.